Na osnovu člana 9. Zakona o federalnim ministarstvima i drugim tijelima federalne uprave (“Službene novine Federacije BiH”, br. 19/03, 38/05, 2/06 i 8/06) i odredbama Odluke o usvajanju Programa utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije Tekući transferi i drugi tekući rashodi – Subvencije privatnim preduzećima i poduzetnicima - Poticaj pri kupovini električnih automobila“ („Službene novine Federacije BiH”, broj 45/23), Federalno ministarstvo energije, rudarstva i industrije o b j a v l j u j e:

# JAVNI POZIV

# ZA KANDIDOVANJE PROGRAMA UTROŠKA SREDSTAVA UTVRĐENIH U RAZDJELU 17. BUDŽETA FEDERACIJE BOSNE I HERCEGOVINE ZA 2023. GODINU FEDERALNOM MINISTARSTVU ENERGIJE, RUDARSTVA I INDUSTRIJE „TEKUĆI TRANSFERI I DRUGI TEKUĆI RASHODI – SUBVENCIJE PRIVATNIM PREDUZEĆIMA I PODUZETNICIMA- POTICAJ PRI KUPOVINI ELEKTRIČNIH AUTOMOBILA“

### **I PREDMET JAVNOG POZIVA**

Predmet Javnog poziva je prikupljanje zahtjeva za odabir korisnika grant sredstava, u skladu sa Programom utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi –– Subvencije privatnim preduzećima i poduzetnicima - Poticaj pri kupovini električnih automobila“ („Službene novine Federacije BiH”, broj 45/23), (u daljem tekstu: Program).

**II SVRHA DODJELE SREDSTAVA**

Cilj ovog Javnog poziva je poticaj kupovine i upotrebe električnih automobila u Federaciji BiH, putem dodjele subvencije privatnim preduzećima i poduzetnicima za kupovinu novih automobila, registrovanih u Federaciji BiH, za period 01.01.2023.-11.12.2023. godine koji imaju:

* isključivo električni pogon
* koriste dva izvora energije - električni motor i motor sa unutrašnjim sagorijevanjem (plug-in -hybrid) i
* vozila koja koriste motor sa unutrašnjim sagorijevanjem i elektro motor (full- hybrid)

Pod novim automobilom, smatra se putničko vozilo koje nije bilo u upotrebi i nikada nigdje, nije bilo registrovano.

Automobili za koje se dodjeljuju subvencije su putnička vozila sa najviše 9 mjesta za sjedenje, uključujući i sjedište vozača - putnička vozila kategorije M1 (u daljem tekstu: vozila).

Tehnički uslovi za prihvatljiva vozila:

1. Električna vozila sa emisijom CO2 0 g/km
2. Hibridna električna „plug-in“ vozila sa emisijom CO2 manje od 50 g/km
3. Hibridna vozila „full hybrid“ vozila sa emisijama CO2 najviše 130 g/km

**III PRAVO UČEŠĆA I KRITERIJI ZA IZBOR KORISNIKA**

Pravo učešća na Javnom pozivu imaju privatna preduzećai i poduzetnici sa sjedištem u Federaciji BiH, koji podnesu zahtjev, dostave obaveznu dokumentaciju u skladu sa ovim Javnim pozivom i da, u trenutku podnošenja zahtjeva, postoje raspoloživa finansijska sredstva predviđena budžetom, za namjenu subvencioniranja kupovine vozila, tj. u trenutku prijave ne budu već dodijeljena drugim korisnicima.

Visina iznosa koji se dodjeljuje kao finansijski poticaj:

* Električna vozila – 10.000,00 KM
* Hibridna električna „plug-in“ vozila – 7.000,00 KM
* Hibridna „full hybrid“ vozila – 5.000,00 KM

Finansijska sredstva mogu se dodijeliti za kupovinu, odnosno registraciju najviše dva vozila.

Neprihvatljivi korisnik subvencije je korisnik koji je u 2023. godini, već ostvario pravo subvencije za kupovinu vozila iz budžeta za 2023. godinu, bilo kojeg nivoa vlasti u Federaciji BiH.

**IV SREDSTVA PREDVIĐENA ZA DODJELU**

Finansijska sredstva predviđena za dodjelu po ovom Programu, čine sredstva planirana Budžetom Federacije Bosne i Hecegovine za 2023. godinu u razdjelu 17., ekonomski kod 6145, u ukupnom iznosu od 500.000,00 KM.

Navedena sredstva su grant sredstva.

**V TRAJANJE JAVNOG POZIVA**

Javni poziv je otvoren od dana objave u „Službenim novinama Federacije BiH“ do 11.12.2023. godine (Ministarstvo će razmatrati zahtjeve zaprimljene zaključno sa navedenim datumom) ili utroška finansijskih sredstava u iznosu od 500.000,00 KM, u zavisnosti od toga koji uslov prije nastupi.

Podnosioci čiji su zahtjevi odbijeni u toku trajanja ovoga Javog poziva, zbog određenih nedostataka, mogu ponovo podnijeti zahtjev za dodjelu finansijskih sredstava.

**VI PROVOĐENJE PROGRAMA I JAVNOG POZIVA**

Zahtjev za prijavu na Javni poziv, potencijalni korisnici finansijskih sredstava trebaju dostaviti uz slijedeću dokumentaciju:

1. Zahtjev za dodjelu subvencije (preuzet sa web stranice Ministarstva [www.fmeri.gov.ba](http://www.fmeri.gov.ba));
2. Aktuelni izvod iz sudskog registra ili Rješenje o registraciji od nadležnog općinskog organa (za obrtnike i ostale samostalne djelatnosti) ne stariji od 30 dana;
3. Uvjerenje o poreznoj registraciji kod Porezne uprave – ID broj;
4. Uvjerenje nadležne organizacione jedinice Porezne uprave da nema neizmirenih obaveza po osnovu javnih prihoda, ili ukoliko ih ima, da je sklopljen sporazum o obročnom plaćanju duga i da se uredno izmiruju dospjele obaveze;
5. Uvjerenje/potvrdu nadležne organizacione jedinice UIO da nema neizmirenih obaveza po osnovu indirektnih poreza zaključno sa danom podnošenja zahtjeva prema UIO ili ukoliko ih ima, da je sklopljen sporazum o obročnom plaćanju duga i da se uredno izmiruju dospjele obaveze. Ukoliko nije PDV obveznik, potvrda od organizacione jedinice UIO da nije PDV obveznik;
6. Kopija lične karte ili pasoša sa naljepnicom za boravak (za strane državljane, koji ne posjeduju ličnu kartu, a ovlašteni su za zastupanje);
7. Izvještaj Centralne banke o računu poslovnog subjekta – glavni račun;
8. Ugovor ili faktura o kupoprodaji motornog vozila sa tehničkim karakteristikama iz kojih je jasno vidljiva kategorija, proizvođač, tip, model, vrsta goriva, izvor snage i emisija CO2 ;
9. Dokaz o izvršenom tehničkom pregledu vozila;
10. Potvrda o registraciji (saobraćajna dozvola) na ime podnosioca zahtjeva (privatnog preduzeća ili poduzetnika) za vozilo, izdato od strane nadležnog Federalnog MUP-a za 2023. godinu - prva registracija;
11. Izjavu, potpisanu od strane ovlaštenog lica, koja se može preuzeti na web stranici Ministarstva ( [www.fmeri.gov.ba](http://www.fmeri.gov.ba) ) da će vozilo za koje je dobilo subvenciju zadržati u vlasništvu najmanje 2 (dvije) godine;
12. Izjavu, potpisanu od strane ovlaštenog lica koja se može preuzeti na web stranici Ministarstva ( [www.fmeri.gov.ba](http://www.fmeri.gov.ba) ), kojom ovlašteno lice izjavljuje da preduzeće/poduzetnik nije ostvarilo pravo na poticaj za vozilo u 2023. godini kod drugog budžetskog korisnika bilo kojeg nivoa vlasti u Federaciji BiH.

(dostavljena dokumentacija mora biti u formi originala ili ovjerene kopije, osim: Izvještaj Centralne banke o računu poslovnog subjekta – glavni račun, pod rednim brojem 7 koji se dostavlja u formi neovjerene kopije)

Postupak dodjele finansijskih sredstava predstavlja sveobuhvatni postupak odabira zahtjeva za dodjelu sredstava i sastoji se od sljedećih faza:

* zaprimanje zahtjeva
* administrativna provjera ispravnosti dostavljene dokumentacije
* prijedlog odluke o dodjeli finansijskih sredstava dostavlja se Vladi Federacije BiH na odlučivanje i objavljuje u „Službenim novinama Federacije BiH“ kao i na web stranici Ministarstva
* potpisivanje ugovora o dodjeli finansijskih sredstava i prenos novčanih sredstava.

Neuspješni podnosioci zahtjeva za dodjelu finansijskih sredstava će biti obaviješteni u pisanom obliku, uz navode razloga za odbijanje.

**VII KANDIDOVANJE PO JAVNOM POZIVU**

Pismeni zahtjev za dodjelu finansijskih sredstava, sa ostalom potrebnom dokumentacijom po Javnom pozivu, poredanom po tačkama Javnog poziva, podnosi se Federalnom ministarstvu energije, rudarstva i industrije.

Podnosilac po predmetnom Javnom pozivu za dodjelu finansijskih sredstava može podnijeti, u toku važeće budžetske godine, više od jednog zahtjeva, samo ukoliko mu po prethodnom zahtjevu nisu odobrena finansijskih sredstva.

Postupak dodjele obuhvata razdoblje od predaje zahtjeva do donošenja konačne odluke o predmetnom zahtjevu.

**VIII PRIPREMA**

# Zahtjevi za dodjelu finansijskih sredstava, sa odgovarajućom dokumentacijom iz poglavlja VII Javnog poziva, dostavljaju se preporučeno poštom ili lično u zatvorenoj, neprovidnoj koverti na adresu: Federalno ministarstvo energije, rudarstva i industrije Mostar, Alekse Šantića b.b. 88 000 Mostar s naznakom: Ne otvarati – po Javnom pozivu za kandidovanje Programa utroška sredstava Budžeta FBiH za 2023. godinu, „Poticaj privatnim preduzećima i poduzetnicima pri kupovini električnih automobila“

# Na poleđini koverte, obavezno navesti adresu i kontakt telefon.

Podnosilac zahtjeva može izmijeniti ili povući svoj zahtjev u roku od 7 dana od dana podnošenja zahtjeva, a Federalno ministarstvo energije, rudarstva i industrije o tome biti obaviješteno u pisanoj formi. Izmjena ili povlačenje zahtjeva mora biti izvršena u skladu sa ovim poglavljem. Osim toga, na koverti u kojoj se nalazi obavještenje o izmjeni ili povlačenju zahtjeva treba pisati „IZMJENA ZAHTJEVA“ ili „POVLAČENJE ZAHTJEVA”.

Povrat dokumentacije se vrši isključivo na pismeni zahtjev podnosioca.

Sve odluke se objavljuju u „Službenim novinama Federacije BiH“ i na službenoj web stranici Ministarstva.

Ovaj poziv ostaje otvoren do utroška sredstava ili do 11.12.2023. godine (ako do tog datuma finansijska sredstva ne budu utrošena).

# 